ЩIымахуэр къоблагъэ
ХьэтIохъущокъуэм и хадэр дыгъэгъазэм, щIышылэм, мазаем хуагъэхьэзыр.
«Налшык и паркхэмрэ зыгъэпсэхупIэ щIыпIэхэмрэ» IуэхущIапIэм и лэжьакIуэхэмкIэ мы лъэхъэнэр нэхъ гугъухэм ящыщщ: дунейр къызэщIищIэным нэмыс щIыкIэ лъэныкъуэ ирагъэзын хуейщ тхьэмпэу къыпыщэщар, абыхэм я щIагъыр хьэпIацIэ тIысыпIэ мыхъунпапщIэ. Ахэр псынщIэрыщIэу Iуашри, абы хухаха щIыпIэхэм щызэтракIутэ. Иджыблагъэ щыIа жьышхуэри ХьэтIохъущокъуэм и жыг хадэмкIэ Iэужьыншэ хъуакъым — къудамэ гъуахэр дэнэкIи щрипхъащ. Ахэр зэщIагъэкъабзэ, щIыIэм щышынэ гъэгъахэр ирахыжащ. ЩэкIуэгъуэм икухэм паркым и лъэс зекIуапIэ нэхъыщхьэ-хэр зыгъэдахэ розэхэм я лъабжьэри щIауфэнущ.
Шэрэдж Дисэ.
